Az ember alkotta környezet - 3. o.

Az olvasmány elolvasása után arra keressük a választ, kinek mit jelent a szó, otthon.

-       Ahol a családunk él,

-       Ahol a barátaink laknak,

-       Amely területnek minden zeg-zugát ismerem....

-       Leíró fogalmazás az otthonról, kinek van saját szobája, ki milyen típusú házban, lakásban lakik. Mitől érzed sajátodnak a szobádat. Akinek nincs, van-e legalább egy szobarész, sarok, amelyet magáénak tudhat. Mivel díszíted a falakat, van-e beleszólásod abba, hogy mi legyen a te lakásrészedben?

-       Szógyűjtés: Milyen szavakat használunk arra a helyre, ahol emberek laknak a világ bármely részén.: **viskó, vityilló, lakás, ház, palota, álomotthon, kulipintyó, kalyiba, kvártély, albérlet...**

-       Mik a legfontosabb szempontok számodra, hogy igazi otthonnak érezd az otthonodat?

-       Asszociációs játék:  Mi jut eszedbe?

          Mondok egy szót, te rögtön rávágod azt a szót, ami először eszedbe jut!

            Meleg

            Anya

            Étel

            Cica....

-       Mennyire ismered saját lakóhelyedet? Ha idegen megkérdezi, hogy jut el egy pontra, el tudod őt irányítani?

Szituációs játék: Két gyerek az osztály előtt játssza el a helyzetet. Használják az égtájak megnevezését. Melyek azok a stabil pontok, melyektől kiindulhat?

-       Az óra utolsó részében mindenki lerajzolja a szobáját, otthonát. Kiállítás az osztályban.